Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 790/08/6611	Zvolen, 16.7.2013
EEČ : 2-51-110-2013

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 157 odsek 2 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Zvolen
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
na tom skutkovom základe, že dňa 15.11.2008 v čase okolo 08:30 hod. na ceste II/0692 v križovatke s cestou I/69 v km 6,931 pred obcou Sliač spôsobil ako vodič nákladného motorového vozidla zn. DAF, evidenčného čísla NO4903A s návesom evidenčného čísla NO 2133A dopravnú nehodu tým, že v predmetnej križovatke odbočoval z hlavnej cesty vľavo, pričom v čase odbočovania nedal prednosť a ohrozil protiidúceho vodiča osobného motorového vozidla značky Škoda 110R, evidenčného čísla BB719AR, ktoré viedol vodič XXXXX, ktorý jazdil v smere od Sliača na Zvolen a ktorý v snahe vyhnúť sa zrážke s návesom kamiónu strhol riadenie vozidla vľavo, kde došlo k zrážke k zrážke s protiidúcim osobným motorovým vozidlom zn. Škoda Fabia, evidenčného čísla ZV 034BT, ktoré viedol vodič XXXXX, čím obvinený porušil dôležitú povinnosť, ktorá mu je uložená podľa zákona a to v § 18 ods. 4 zák. č. 315/1996 Z. z. o premávke na pozemných komunikáciách v znení neskorších predpisov následkom čoho došlo k zraneniam osôb nachádzajúcich sa vo vozidlách a to XXXXX, nar. 15.8.1953, XXXXX, ktorá utrpela vnútroklbovú zlomeninu kondylov horného konca kosti ľavej píšťaly, trieštivú zlomeninu hlavičky ľavej ihlice, pomliaždenie hrudníka stredne ťažkého stupňa, pomliaždenie rúk s dobou liečenia a PN v trvaní 6 mesiacov podľa znaleckého posudku MUDr. Gregu číslo 36/2009, XXXXX, nar. 27.5.1968, XXXXX XXXXX ktorá utrpela zranenie podľa správy MUDr. Wilberta Recabarrena zo dňa 15.11.2008 a to pomliaždenie ľavej ruky a opuch a povrchovú odreninu na ľavom kolene s dobou PN 3-4 dni, XXXXX, nar. 30.9.1992, XXXXX, ktorá utrpela pomliaždenia tváre v oblasti čela s podkožnými krvnými podliatinami v oblasti ľavého oka, koreňa nosa a na čele s dobou liečenia a PN v trvaní 10 dní podľa znaleckého posudku MUDr. Gregu č. 36/2009 a XXXXX, nar. 6.5.1942, XXXXX, ktorá utrpela podľa správy MUDr. Wilberta Recabarrena zo dňa 15.11.2008 zranenia a to pomliaždenia ľavého hrudníka s dobou PN 3 dni, poškodením vozidla Škoda Fabia, evidenčného čísla ZV 034 BT vznikla jeho vlastníkovi IXXXXX škoda  o výške 2663,- € podľa odborného vyjadrenia Ing. Škripka č. 141/2009, poškodením vozidla Škoda 110R, evidenčného čísla BB 719AR vznikla jeho vlastníkovi XXXXX škoda vo výške 834,-€ podľa odborného vyjadrenia Ing. Škripka č. 141/2009, k poškodeniu nákladného motorového vozidla značky DAF, evidenčného čísla NO 4903A s návesom evidenčného čísla NO2133A nedošlo,

pričom o tomto skutku bolo rozhodnuté uznesením prokurátora Okresnej prokuratúry v meste XXXXX dňa 30.9.2010 pod spisovou značkou 3 Ds. 174/10 o zastavení vyšetrovania proti obvinenému XXXXX z dôvodu nedostatku príznakov previnenia, ktoré uznesenie nadobudlo právoplatnosť dňa 26.11.2012. 

lebo je trestné stíhanie neprípustné podľa § 9 odsek 1 písmeno g) Trestného poriadku

Odôvodnenie:
Na Okresnom riaditeľstve  Policajného zboru, Okresnom dopravnom inšpektoráte vo Zvolene pod číslom vyšetrovacieho spisu ORP-915/OVK-ZV-2008 je vedené trestné stíhanie za prečin  ublíženia na zdraví podľa 157 odsek 1, ods. 2 písm. a) Trestného zákona s poukazom na ust. § 138 písm. h) Trestného zákona, ktorého sa mal dopustiť XXXXX XXXXX, občan Poľskej republiky, tak, ako je uvedené vo výrokovej časti tohto uznesenia. 

Na území Slovenskej republiky bolo vykonané skrátené vyšetrovanie, realizované boli všetky dostupné úkony tak, aby bolo možné vo veci rozhodnúť. Po skončení dokazovania vyšetrovateľ Policajného zboru dňa 23.7.2009 postupom podľa § 228 odsek 2 písmeno a/ Trestného poriadku rozhodol o prerušení trestného stíhania pre neprítomnosť obvineného. Následne bola vypracovaná žiadosť o prevzatie trestného stíhania do domovského štátu obvineného, do Poľskej republiky. 

Dňa 30.9.2010 bolo prokurátorom Okresnej prokuratúry v meste XXXXX pod spisovou značkou 3 Ds. 174/10 rozhodnuté o zastavení vyšetrovania proti obvinenému XXXXX z dôvodu nedostatku príznakov previnenia. Dňa 26.11.2012 rozhodol Okresný súd v XXXXX pod spisovou značkou II Kp 154/12 neprihliadať na sťažnosti poškodených XXXXX, XXXXX, XXXXX a XXXXX a rozhodnutie prokurátora Okresnej prokuratúry v Bytomi o zastavení vyšetrovania zo dňa 30.9.2010 spisovej značky 3 Ds. 174/10 ponechať v platnosti.  
Dňa 12.6.2013 bola na Okresnú prokuratúru vo Zvolene doručená správa o tom, že uznesenie Okresnej prokuratúry v XXXXX sp. zn. 3Ds 174/10 zo dňa 30.9.2010 o zastavení vyšetrovania obvineného sa stalo právoplatným dňa 26.11.2012.

Podľa § 215 odsek 1 písmeno d/ Trestného poriadku prokurátor zastaví trestné stíhanie ak je trestné stíhanie neprípustné z niektorého dôvodu uvedeného v ustanovení § 9 Trestného poriadku. V zmysle ustanovenie § 9 odsek 1 písmeno g/ Trestného poriadku trestné stíhanie nemožno začať a ak už bolo začaté nemožno v ňom pokračovať a musí byť zastavené v prípade, že tak ustanovuje medzinárodná zmluva.

Slovenská republika je viazaná povinnosťami, ktoré pre ňu vyplývajú zo Zmluvy medzi Československou socialistickou republikou a Poľskou ľudovou republikou o právnej pomoci a úprave právnych vzťahov v občianskych, rodinných, pracovných a trestných veciach podpísanej 21. decembra 1987 vo Varšave. Táto dvojstranná zmluva v článku 63 ustanovuje, že po prevzatí trestného stíhania justičné orgány dožadujúcej zmluvnej strany nemôžu pokračovať v trestnom konaní proti tej istej osobe pre ten istý skutok.

V kontexte vyššie uvedených skutočností bolo potrebné rozhodnúť postupom podľa § 215 odsek 1 písmeno d) s poukazom na § 9 odsek 1 písmeno g) Trestného poriadku a trestné stíhanie obvineného zastaviť, nakoľko je trestné stíhanie neprípustné z dôvodu, že tak ustanovuje medzinárodná zmluva.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Hric
prokurátor